《和启新先生丽泽堂原韵》
明代·吴桂森

读易三更夜气严，星星活火地炉添。望洋海若亲师益，仰止高炉得友谦。

月色中庭言外象，梅香一点眼前占。羲皇意思凭君看，莫负天花满座拈。

作者简介：吴桂森（1565-1632），明经学家。字叔美，号觐华，无锡人。万历四十四年贡生，与顾宪成、高攀龙讲学东林书院，及高攀龙入京，继承集会主讲。崇祯初，东林书院修复，日讲易其中。自号东林素衣。著有《周易象述》、《书经说》、《息斋笔记》等。